

 **REPUBLIKA HRVATSKA**

 **GRAD ZAGREB**

 **GRADONAČELNIK**

KLASA: 021-05/19-04/16

URBROJ: 251-03-02/7-19-41

Zagreb, 2. rujna 2019.

 **GRADSKA SKUPŠTINA GRADA ZAGREBA**

 **S t r u č n a s l u ž b a**

 **10 000 Z A G R E B**

 **Ul. Sv. Ćirila i Metoda 5**

**PREDMET: Renato Petek**

 **- pitanje vezano uz požar na**

 **odlagalištu otpada Prudinec-Jakuševac**

Povodom pitanja gradskog zastupnika Renata Peteka vezano uz požar na odlagalištu otpada Prudinec - Jakuševac **2. rujna 2019., verificiraju se odgovori na pitanja i dostavlja tražena dokumentacija što su je pripremili Zagrebački holding d.o.o., Ured za upravljanje u hitnim situacijama i Gradski ured za zdravstvo.**

**Odgovor Ureda za upravljanje u hitnim situacijama**

 Na pitanje zašto su prve informacije govorile o požaru u Reciklažnom dvorištu Jakuševac, a ne na odlagalištu otpada, izvješćujemo Vas da su prve informacije o lokaciji požara zaprimljene 24. srpnja 2019. u 19:15 sati od Županijskog centra 112 u kojima se kao lokacija navodi Reciklažno dvorište Jakuševac.

Po navedenoj dojavi postupile su sve žurne službe.

Javnost je informirana sukladno prvim informacijama, a sama lokacija bila je vidljiva svima koji su došli na mjesto događaja, te ona ne predstavlja tajnu.

**Odgovor Gradskog ureda za zdravstvo**

Nastavni zavod za javno zdravstvo „Dr. Andrija Štampar je tijekom i nakon požara obavljao analize uzoraka zraka na slijedeće parametre: ugljikov dioksid (CO2), ugljikov monoksid (CO), sumpor oksid (SO2), dušik(IV) oksid, dušikovi oksidi (NOX) i formaldehid.

U prilogu se dostavljaju analitička izvjeća za gore navedene parametre

Nastavni zavod nije obavljao analize uzoraka zraka na furane i dioksine iz razloga što isti ne posjeduje kapacitete za izuzimanje i analize uzoraka na navedene parametre.

U prilogu se dostavljaju i ostali traženi odgovori i dokumentacija što ih je pripremio Zagrebački holding d.o.o.

S poštovanjem,

 **GRADONAČELNIK**

 **GRADA ZAGREBA**

 **Milan Bandić, dipl. politolog, v.r.**